ID-DIRETTIVA TAL-KUNSILL 2004/66/KE,
tal-26. April 2004,
li tadatta d-Direttivi 1999/45/KE, 2002/83/KE, 2003/37/KE u 2003/59/KE tal-Parlament Ewropew u tal-Kunsill u d-Direttivi tal-Kunsill 77/388/KEE, 91/414/KEE, 96/26/KE, 2003/48/KE u 2003/49/KE, fl-oqsma tal-moviment liberu ta' merkanzija, il-libertà li jiġu pprovduti servizzi, l-agrikoltura, il-politika dwar it-trasport u t-tassazzjoni, għar-raġuni ta' l-adeżjoni tar-Repubblika Ċeka, l-Estonja, Ċipru, il-Latvja, il-Litwanja, l-Ungerija, Malta, il-Polonja, is-Slovenja u s-Slovakkja
IL-KUNSILL TA' L-UNJONI EWROPEA,
Waqt li jikkunsidra t-Trattat li jistabbilixxi l-Komunità Ewropea,
Waqt li jikkunsidra t-Trattat li jikkonċerna l-adeżjoni tar-Repubblika Ċeka, tar-Repubblika ta’ l-Estonja, tar-Repubblika ta’ Ċipru, tar-Repubblika tal-Latvja, tar-Repubblika tal-Litwanja, tar-Repubblika ta’ l-Ungerija, tar-Repubblika ta’ Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka ma’ l-Unjoni Ewropea (1) (minn issa 'l quddiem imsejjaħ it-“Trattat ta' Adeżjoni”), u b'mod partikolari l-Artikolu 2(3) tiegħu,
Waqt li jikkunsidra l-Att li jirrigwarda l-kondizzjonijiet ta’ l-adeżjoni tar-Repubblika Ċeka, tar-Repubblika ta’ l-Estonja, tar-Repubblika ta’ Ċipru, tar-Repubblika tal-Latvja, tar-Repubblika tal-Litwanja, tar-Repubblika ta’ l-Ungerija, tar-Repubblika ta’ Malta, tar-Repubblika tal-Polonja, tar-Repubblika tas-Slovenja u tar-Repubblika Slovakka u l-aġġustamenti għat-Trattati li fuqhom hija stabbilita l-Unjoni Ewropea (2) (minn issa 'l quddiem imsejjaħ l-“Att ta' l-Adeżjoni”), u b'mod partikolari l-Artikolu 57 tiegħu,
Waqt li jikkunsidra l-proposta mill-Kummissjoni,
Billi:
(1)
Għal ċerti atti li jibqgħu validi wara l-1 ta' Mejju 2004 u li jeħtieġ li jiġu adottati minħabba l-adeżjoni, l-adattamenti meħtieġa ma sarux id-disposizzjonijiet għalihom fl-Att ta' Adeżjoni, jew saru disposizzjonijiet li jeħtieġu iżjed adattament. Dawn l-adattamenti kollha jeħtieġ li jiġu adottati qabel l-adeżjoni sabiex ikunu applikabbli mid-data ta' l-adeżjoni.
(2)
Skond l-Artikolu 57(2) ta' l-Att ta' Adeżjoni, tali adattamenti għandhom ikunu adottati mill-Kunsill fil-każijiet kollha fejn il-Kunsill waħdu, jew flimkien mal-Parlament Ewropew, adotta l-att oriġinali.
(3)
Id-Direttivi 1999/45/KE (3), 2002/83/KE (4), 2003/37/KE (5) u 2003/59/KE (6) tal-Parlament Ewropew u tal-Kunsill u d-Direttivi tal-Kunsill 77/388/KEE (7), 91/414/KEE (8), 96/26/KE (9), 2003/48/KE (10) u 2003/49/KEC (11) għandhom għalhekk jiġu hekk emendati,
ADOTTA DIN ID-DIRETTIVA:
Artikolu 1
Direttivi 1999/45/KE, 2002/83/KE, 2003/37/KE, u 2003/59/KE, 77/388/KEE, 91/414/KEE, 96/26/KE, 2003/48/KE u 2003/49/KE huma emendati kif stabbilit fl-Anness.
Artikolu 2
L-Istati Membri għandhom iġibu fis-seħħ il-liġijiet, regolamenti u disposizzjonijiet amministrattivi meħtieġa sabiex ikunu konformi ma' din id-Direttiva sad-data meta jidħol fis-seħħ it-Trattat ta' Adeżjoni. Dwar id-disposizzjonijiet ta' din id-Direttiva li jadattaw id-Direttiva 91/414/KE kif emendata, kif ukoll id-Direttivi 2002/83/KE, 2003/37/KE u 2003/59/KE, id-data ta' traspożizzjoni għandha tkun dik stabbilita fiha. Stati Membri għandhom jissottomettu bla dewmien it-test tad-disposizzjonijiet ta' traspożizzjoni ta' din id-Direttiva lill-Kummissjoni, flimkien ma' tabella li turi l-korrelazzjoni tagħhom mad-disposizzjonijiet speċifiċi ta' din id-Direttiva.
Meta l-Istati Membri jadottaw dawk id-disposizzjonijiet, għandu jkollhom referenza għal din id-Direttiva jew ikunu akkumpanjati b'referenza tali meta jkunu ppublikati uffiċjalment. Il-metodi ta' kif issir tali referenza għandhom jiġu stabbiliti mill-Istati Membri.
Artikolu 3
Din id-Direttiva għandha tidħol fis-seħħ biss bħala soġġetta għal u fid-data meta jidħol fis-seħħ it-Trattat ta' Adeżjoni.
Artikolu 4
Din id-Direttiva hi ndirizzata lill-Istati Membri.
Magħmula fi Brussel, tal-26. April 2004.